钦定古今图书集成/方舆汇编/边裔典/第087卷 > 孝臆国
## 钦定古今图书集成/方舆汇编/边裔典/第087卷 > 孝臆国

图考

按，《酉阳杂俎》：“孝臆国界周三千馀里，在平川中，以木
为栅，周十馀里，栅内百姓二千馀家。周国大栅五百
馀所。气候常煖，冬不凋落。宜羊马，无驼牛。俗性质直，
好客侣，躯貌长大。”鼻黄发绿，眼赤，髭被发，面如血
色。战具惟槊一色。宜五谷，出金铁，衣麻布。举俗事妖，
不识佛法。有妖祠三百馀所，马步甲兵一万。不尚商
贩，自称“孝臆人”，丈夫妇人俱带。每一日造食，一月食
之，常吃宿食。